**লীজ বাতিলের ঘোষনাপত্র**

আমি নিম্ন স্বাক্ষরকারী শ্রীমতী সুপর্না বেরা গিরি, স্বামী - শ্রী উত্তম কুমার গিরি, সাকিন– যোগীখোপ, পোঃ- কাকগেছিয়া, থানা – তমলুক, জেলা – পূর্ব মেদিনীপুর, পিন – ৭২১৬৪৯ এর স্থায়ী অধিবাসী হইতেছি।

তমলুক থানার অন্তর্গত জে. এল. নং ৭৮, বিশ্বাস মৌজায়, এল. আর. সেটেলমেন্টে ১২১০ নং খতিয়ানের অন্তর্গত আর. এস. ও এল. আর. ১৫০৭ ও ১৫০৮ দাগের মধ্যে মোট ২৬ ডেসিমল সম্পত্তি অত্র এলাকাধীন বিশ্বাস সাকিনের স্বর্গীয় বিপিন বেরা-র পুত্র রত্নেশ্বর বেরা-র নিকট হইতে গত ইং ২০১৪ সালের অক্টোবর মাস হইতে আগামী ২১১৩ সালের সেপ্টেম্বর মাস পর্যন্ত বাৎসরিক ১২৫০০/- টাকা লীজ মূল্যে লীজচুক্তিপত্র স্বাক্ষর করিয়া লীজ গ্রহন করিয়াছিলাম।

বর্তমানে রত্নেশ্বর বেরা পরলোকগমন করিলে তাহার পত্নী কৃষ্ণা বেরা ও তাহার পুত্র প্রশান্ত বেরা-র নিকট আমার লীজপ্রাপ্ত সম্পত্তির লীজ ছাড়িয়া দেওয়ার জন্য ইচ্ছা প্রকাশ করিলে, তাহারা সম্মত হইলে অদ্য ইং ০৫-০৩-২০২৪ তারিখ হইতে উপরোক্ত আর. এস. ও এল. আর. ১৫০৭ ও ১৫০৮ দাগের মধ্যে মোট ২৬ ডেসিমল সম্পত্তির লীজ ছাড়িয়া দিলাম।

আমি ঘোষনা করিতেছি যে, অদ্য হইতে উক্ত সম্পত্তিতে আমার বা আমার ওয়ারিশগন কাহারও কোন প্রকার দাবী দাওয়া রহিল না বা ভবিষ্যতে থাকিবে না। উক্ত সম্পত্তি রত্নেশ্বর বেরা-র ওয়ারিশগন যদৃচ্ছাভাবে ভোগদখল করিতে পারিবেন। ইতি-

ইজারা ইস্তফার দলিল

বরাবর শ্রী শঙ্কর চক্রবর্তী, পিতা শ্রীঅরুণ চক্রবর্তী, সাং পানশীলা, মৌজা-সোদপুর, থানা-খরদহ, জেলা-উত্তর ২৪ পরগণা।

লিখিতং শ্রী পরিতোষ হালদার পিতা মৃত মিহিরকান্তি হালদার, সাং-মহিষপোতা, থানা-খরদহ, জেলা-উত্তর ২৪ পরগণা, পেশা চাষাবাদ ইত্যাদি। আমি শ্রী শঙ্কর চক্রবর্তী মহাশয়ের নিকট হইতে তফসিল বর্ণিত পাঁচ বিঘা শালি জমি ১০ বৎসরের জন্য চাষাবাদের নিমিত্ত বিগত ১-১-১৯৯২ ইং তারিখে বারাসাতের জেলা নিবন্ধক অফিসের ১৭২/৮৮ নং ইজারা দলিলমূলে ইজারা গ্রহণ করিয়াছিলাম। বর্তমানে আমার শারীরিক অসুস্থতার কারণে ব্যক্তিগতভাবে উক্ত ভূমি চাষাবাদ ও দেখাশুনা করা সম্ভব নহে। সে কারণে আপনি শ্রী শঙ্কর চক্রবর্তী মহাশয়ের নিকট হইতে হারাহারি সেলামীর টাকা নগদ বুঝিয়া পাইয়া ইজারার মেয়াদ পূর্ণ হওয়ার তিন বৎসর পূর্বেই উহা আপনাব অনুকূলে ইস্তফা দিতেছি। তদুপরি তফসিল বর্ণিত ভূমি নির্দায় ও স্বাভাবিকভাবে আপনার অনুকূলে অর্পণ করিলাম। উহাতে আমার কোন স্বত্ব, স্বামিত্ব, দাবি দাওয়া ও দখল অধিকার রহিল না।

এতদর্থে স্বেচ্ছায়, সজ্ঞানে, সরল অন্তঃকরণে অত্র ইজারা ইস্তফা দলিল সম্পাদন করিলাম। ইতি-

ইং তাং -

তফসিল

ইসাদী

স্বাক্ষর

১।

২।