**শ্রীকৃষ্ণ পান বাজার ব্যবসায়ী সমিতি (নোনাকুড়ি বাজার)-এর অন্তর্গত**

**R.N. PAN BHANDAR (মিঠা পানের আড়ৎ)-এর অংশীদারিত্ব বিলুপ্তির চুক্তিপত্র**

প্রথম পক্ষঃ শ্রী দেবপ্রিয় মাইতি, পিতা – স্বর্গীয় বিশ্বনাথ মাইতি

সাকিন – বল্লুক, পোঃ – বল্লুকহাট, থানা – তমলুক,

জেলা – পূর্ব মেদিনীপুর, পিন – ৭২১১৩৭।

দ্বিতীয় পক্ষঃ শ্রী যতীন্দ্রনাথ জানা, পিতা – স্বর্গীয় ভরত জানা

সাকিন – বল্লুক, পোঃ – বল্লুকহাট, থানা – তমলুক,

জেলা – পূর্ব মেদিনীপুর, পিন – ৭২১১৩৭।

তমলুক থানার অন্তর্গত, শহীদ মাতঙ্গিনী ব্লকের অধীন, জানুবসান মৌজায় অবস্থিত নোনাকুড়ি বাজার শ্রীকৃষ্ণ পান বাজার ব্যবসায়ী সমিতিতে আমি অত্র চুক্তিপত্রের প্রথমপক্ষ আমার নামে **R.N. PAN BHANDAR** নামকএকটি মিঠা পানের আড়ৎ রহিয়াছে এবং উক্ত আড়ৎ-এ অত্র চুক্তিপত্রের দ্বিতীয়পক্ষ বিগত প্রায় ০৯ বৎসর কাল যাবতীয় মূলধন বিনিয়োগ করিয়া, আমরা পক্ষদ্বয় একত্রে উক্ত মিঠা পানের আড়ৎটি অংশীদারি ব্যবসা পরিচালনা করিতাম। বর্তমান সময়ে আমাদের উভয়পক্ষের মধ্যে সুসম্পর্ক থাকা সত্বেও অত্র চুক্তিপত্রের প্রথমপক্ষ আর্থিক ভাবে স্ব-সমর্থিত (Self Supported) হওয়ার কারনে অত্র চুক্তিপত্রের দ্বিতীয়পক্ষকে অত্র ব্যবসার অংশীদার হিসাবে রাখতে অসম্মতি প্রকাশ করিলে নোনাকুড়ি শ্রীকৃষ্ণ পান বাজার ব্যবসায়ী সমিতির বিশিষ্ট পদাধিকারীগণ, আমাদের উভয়পক্ষের শুভানুধ্যায়ীগণ এবং কতক সম্মানীয় শালিশিয়ানগনের মধ্যস্থতায় শালিশি সভার সর্বসিদ্ধান্তক্রমে নিম্নলিখিত শর্তে ও মর্ম্মে আমরা উভয়পক্ষ অদ্য ইং ২০-০৯-২০২২ তারিখ হইতে **R.N. PAN BHANDAR (মিঠা পানের আড়ৎ)-এর অংশীদারিত্ব বিলুপ্তির চুক্তিতে** আবদ্ধ হইলাম।

**R.N. PAN BHANDAR (মিঠা পানের আড়ৎ)-এর অংশীদারিত্ব বিলুপ্তির** **শর্ত ও মর্ম্ম সমূহঃ**

১) শ্রীকৃষ্ণ পান বাজার ব্যবসায়ী সমিতির মধ্যে **R.N. PAN BHANDAR (মিঠা পানের আড়ৎ) টি** প্রথমপক্ষের নামে থাকিল এবং উক্ত আড়ৎ-টির যাবতীয় দায়দায়িত্ব ও পরিচালনা অদ্যকার তারিখ হইতে অত্র চুক্তিপত্রের প্রথমপক্ষ পালন করিবে।

২) শ্রীকৃষ্ণ পান বাজার ব্যবসায়ী সমিতির বিশিষ্ট পদাধিকারী ব্যক্তিগণ, উভয়পক্ষের শুভানুধ্যায়ীগণ এবং সম্মানীয় শালিশিয়ানগনের উপস্থিতিতে হিসাব-নিকাশ অন্তে অত্র চুক্তিপত্রের দ্বিতীয়পক্ষ ১,১৩,০০,০০০ (এক কোটি তেরো লক্ষ) টাকা প্রথমপক্ষের নিকট পাইবেন। উক্ত ১,১৩,০০,০০০ (এক কোটি তেরো লক্ষ) টাকার মধ্যে অদ্যকার শালিশি সভার আলোচনাসাপেক্ষে ২৮,০০,০০০ (আঠাশ লক্ষ) টাকা প্রথমপক্ষকে ছাড়/বাদ দেওয়া বাদে অবশিষ্ট ৮৫,০০,০০০ (পঁচাশি লক্ষ) টাকা নিম্নলিখিত তারিখ অনুযায়ী কিস্তিতে দ্বিতীয়পক্ষের অনুকূলে প্রথমপক্ষ প্রদান করিতে বাধ্য থাকিবেন এই সিদ্ধান্ত গৃহীত হইল।

|  |  |  |
| --- | --- | --- |
| কিস্তি নং | প্রদেয় টাকার তারিখ | প্রদেয় টাকার পরিমান |
| ১ | ১৫-১০-২০২২ তারিখের মধ্যে | ৩৫,০০০,০০ (পঁয়ত্রিশ লক্ষ) টাকা |
| ২ | ১৫-১০-২০২২ থেকে ১৫-১১-২০২২ তারিখের মধ্যে | ৬,০০,০০০ (ছয় লক্ষ) টাকা |
| ৩ | ১৫-১১-২০২২ থেকে ১৫-১২-২০২২ তারিখের মধ্যে | ৬,০০,০০০ (ছয় লক্ষ) টাকা |
| ৪ | ১৫-১২-২০২২ থেকে ১৫-০১-২০২৩ তারিখের মধ্যে | ৬,০০,০০০ (ছয় লক্ষ) টাকা |
| ৫ | ১৫-০১-২০২৩ থেকে ১৫-০২-২০২৩ তারিখের মধ্যে | ৬,০০,০০০ (ছয় লক্ষ) টাকা |
| ৬ | ১৫-০২-২০২৩ থেকে ১৫-০৩-২০২৩ তারিখের মধ্যে | ৬,০০,০০০ (ছয় লক্ষ) টাকা |
| ৭ | ১৫-০৩-২০২৩ থেকে ১৫-০৪-২০২৩ তারিখের মধ্যে | ৬,০০,০০০ (ছয় লক্ষ) টাকা |
| ৮ | ১৫-০৪-২০২৩ থেকে ১৫-০৫-২০২৩ তারিখের মধ্যে | ৬,০০,০০০ (ছয় লক্ষ) টাকা |
| ৯ | ১৫-০৫-২০২৩ থেকে ১৫-০৬-২০২৩ তারিখের মধ্যে | ৮,০০,০০০ (আট লক্ষ) টাকা |
| এমতে সর্বমোট | | ৮৫,০০,০০০ (পঁচাশি লক্ষ) টাকা |

৩) শ্রীকৃষ্ণ পান বাজার ব্যবসায়ী সমিতির বিশিষ্ট পদাধিকারী ব্যক্তিগণ, উভয়পক্ষের শুভানুধ্যায়ীগণ এবং সম্মানীয় শালিশিয়ানগনের শালিশি সভার সিদ্ধান্তক্রমে যদি প্রথমপক্ষ উপরিলিখিত তারিখের কিস্তি অনুযায়ী দ্বিতীয়পক্ষকে টাকা প্রদান না করেন তাহা হইলে ইং ০১-১০-২০২২ তারিখ হইতে **R.N. PAN BHANDAR (মিঠা পানের আড়ৎ)-এর** লভ্যাংশের অর্ধাংশ অত্র চুক্তিপত্রের দ্বিতীয়পক্ষকে প্রদান করিতে বাধ্য থাকিবেন।

উপরোক্ত শর্তসমূহ উভয়পক্ষ মায় তাহাদের ওয়ারিশান বা স্থলাভিষিক্তগণক্রমে বর্তাইবে।

এতদর্থে অত্র চুক্তিপত্রের সকল মর্ম আমরা উভয়পক্ষ সবিশেষ বুঝিয়া আপন আপন ইচ্ছায় সুস্থ শরীরে, সরল মনে, অন্যের বিনা প্ররোচনায় সাক্ষীগণ সাক্ষাতে অত্র চুক্তিপত্র সম্পাদন করিলাম।

ইংরাজী :- ২০২২ (দুই হাজার বাইশ) সাল, তারিখ ২০ (বিশে) সেপ্টেম্বর।

সাক্ষীগণের স্বাক্ষর

**প্রথম পক্ষের স্বাক্ষর**

**দ্বিতীয় পক্ষের স্বাক্ষর**

কৈঃ- অত্র চুক্তিপত্র ০৩ (তিন) ফর্দে সম্পূর্ণ হইয়াছে ও মোট জন সাক্ষীর স্বাক্ষর রহিয়াছে।